

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.469**

 (prot. Nr.37, 59.§)

**Par zemes vienības Fabrikas ielā 22,**

 **Daugavpilī, pārdošanu izsolē**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta piekto daļu, 8.panta trešo un septīto daļu, 10.pantu, 36.panta trešo daļu, nodrošinot Daugavpils pilsētas domes (turpmāk – Dome) 2020.gada 13.augusta lēmuma Nr.350 “Par zemes gabala, kadastra apzīmējumu 0500 002 0105, Fabrikas ielā 22, Daugavpilī, nodošanu atsavināšanai” izpildi, ņemot vērā Domes Pilsētbūvniecības un vides komisijas 2020.gada 28.jūlija sēdes protokola izrakstu Nr.1, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 8.septembra sēdes protokolu Nr.7 (16.punkts), Domes Attīstības komitejas 2020.gada 17.septembra atzinumu, Domes Īpašuma komitejas 2020.gada 17.septembra atzinumu, Domes Finanšu komitejas 2020.gada 17.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Apstiprināt atsavināmā nekustamā īpašuma – neapbūvētas zemes vienības 13620 m2 platībā, kadastra apzīmējums 05000020105 (kadastra Nr.05000020105), **Fabrikas ielā 22, Daugavpilī** (turpmāk - Objekts), nosacīto cenu jeb izsoles sākumcenu **69600,00 EUR** (sešdesmit deviņi tūkstoši seši simti eiro 00 centi) un izsoles noteikumus.

 2. Pircējam avanss – 10% apmērā no izsolē piedāvātās augstākās summas jāsamaksā divu nedēļu laikā kopš izsoles. Galīgo norēķinu var veikt sešu mēnešu laikā kopš izsoles dienas. Par atlikto maksājumu pircējam jāmaksā 6% gadā no vēl nesamaksātās pirkuma maksas daļas.

 3. Ja pircējs samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu pircējam nav jāmaksā.

 4. Gadījumā, ja uz atsavināmā Objekta izsoli pieteiksies vai izolē piedalīsies viens pircējs, atsavināmo Objektu pārdot, ja tiek pārsolīta izsoles sākumcena.

 5. Īpašuma tiesības uz atsavināmo Objektu pircējs var reģistrēt zemesgrāmatā nostiprinot ķīlas tiesības uz Objektu par labu Daugavpils pilsētas pašvaldībai pirkuma maksas nesamaksātās summas apmērā.

 6. Izsoles komisijai pārdot atsavināmo Objektu pamatojoties uz šim lēmumam pievienotajiem izsoles noteikumiem.

 7.Līdzekļus, kas tiks iegūti par atsavināmo Objektu, ieskaitīt Daugavpils pilsētas pašvaldības budžetā.

 8. Līdzekļus, kas tiks iegūti no reģistrācijas maksām par atsavināmo Objektu, izmaksāt izsoles komisijas locekļu darba apmaksai.

Pielikumā: Zemes vienības Fabrikas ielā 22, Daugavpilī, izsoles noteikumi.

Domes priekšsēdētājs *(personiskais paraksts)* I.Prelatovs